Stranger Things

Stranger Things er en amerikansk grøsser- og science fictionserie som har gått på Netflix siden 2016. Serien er skrevet og regissert av brødrene Duffer.

Handling
Stranger Things foregår i den fiktive landsbyen Hawkins, Indiana i USA på 1980-tallet. Det nærliggende Hawkins National Laboratory utfører angivelig vitenskapelig forskning for USAs energidepartement, men driver også hemmelige eksperimenter med det paranormale og overnaturlige, noen ganger med menneskelige forsøkspersoner. De har åpnet en portal til en annen dimensjon de refererer til som Upside Down. 

Den første sesongen begynner i november 1983 når en ung gutt ved navn Will Byers blir bortført av en skapning fra Upside Down, kalt «Demogorgon», på vei hjem sent om kvelden. Moren hans, Joyce, politimester Jim Hopper og en gruppe frivillige leter etter ham. En ung jente med psykokinesi som blir kalt Eleven rømmer fra laboratoriet og blir funnet av Wills venner, Mike Wheeler, Dustin Henderson og Lucas Sinclair. Eleven blir venn med dem og hjelper dem i deres forsøk på å finne Will. Mikes eldre søster, Nancy, og Wills eldre bror, Jonathan, får vite om Demogorgonen som kidnappet Will og eksistensen av Upside Down. 

Den andre sesongen foregår elleve måneder senere, i oktober 1984. Will har blitt reddet fra Upside Down, men han begynner å få forutanelser om at en skapning fra Upside Down vil forårsake Hawkins sitt fall. Når vennene og familiene hans oppdager at Will fortsatt er besatt av en skapning fra Upside Down, skjønner de at alt som er knyttet til Upside Down er en del av en felles bevissthet kalt Mind Flayer. Lucas får sin nye klassekamerat, Max Mayfield, sin hengivenhet, mens Dustin slår seg sammen med Nancys ekskjæreste Steve Harrington for å distrahere og slåss mot en gjeng med ungdoms-Demogorgoner, som snart angriper resten av vennene deres.

Den tredje sesongen foregår ni måneder senere, i dagene før feiringen av den amerikanske uavhengighetsdagen den 4. juli i 1985. Det nye Starcourt-senteret har blitt den nye hovedattraksjonen i Hawkins. Hopper adopterer Eleven og blir stadig mer bekymret for hennes forhold til Mike. Dustin, Lucas sin yngre søster Erica, Steve og kollegaen hans Robin Buckley oppdager at et hemmelig sovjetisk laboratorium under Starcourt prøver å åpne en portal til Upside Down. I mellomtiden besetter Mind Flayer Max sin stebror, Billy Hargrove.

Den fjerde sesongen er satt åtte måneder senere, i mars 1986. Eleven har mistet kreftene sine og flyttet med familien Byers til Lenora i California for en ny start. Et vesen fra Upside Down – senere kalt Vecna – dreper tenåringer i Hawkins for å åpne portaler mellom de to verdenene, og har siktet seg inn på Max som sitt neste offer. Dr. Sam Owens planlegger å stoppe Vecna og tar Eleven med til et anlegg for å hjelpe henne med å få tilbake kreftene sine. Joyce og Murray Bauman flyr til Russland for å redde Hopper fra Gulag i Kamtsjatka, hvor han sitter i fange. Vecna avslører for Nancy og Eleven at han var den morderiske første testpersonen ved Hawkins-laboratoriet, som tok kontroll over Mind Flayer etter at han ble sendt til Upside Down av Eleven.

Den femte og siste sesongen finner sted på høsten i 1987. Karakterene prøver å finne og drepe Vecna. Oppdraget blir komplisert når militæret ankommer Hawkins for å jakte på Eleven, og når Nancy og Mikes yngre søster, Holly, blir kidnappet av Vecna. Når jubileet for Wills bortførelse nærmer seg, forbereder gruppen seg på en siste konfrontasjon med Upside Down.

 Om serien 
Stranger Things er en hyllest til 1980-tallets populærkultur og fortellingene skapt av Steven Spielberg, John Carpenter, Stephen King og George Lucas. Serien har fått positive anmeldelser.

 Medvirkende 
 Winona Ryder som Joyce Byers, en nervøs alenemor med et sterkt avhengighetsforhold til sin eldste sønn. Mor til Will og Jonathan Byers, og er skilt fra faren deres, Lonnie Byers. I sesong to er hun i et forhold med Bob Newby, som senere blir drept av en demo-dog. Hun og Hopper har følelser for hverandre.
 David Harbour som Jim Hopper, politisjefen ved Hawkins Police Department. Etter hans datter Sara dødde av kreft, skilte han seg og ramlet inn i alkoholproblemer. Hopper blir mer og mer ansvarlig etter han reddet Will Byers etter han ble tatt i sesong 1, og adopterte Eleven som sin datter. Han og Joyce har følelser for hverandre.
 Finn Wolfhard som Mike Wheeler, Karen og Ted Wheelers sønn, bror til NAncy og Holly og en av Will Byers tre venner. Han er en veldig smart og lojal venn. Han utvikler romantiske følelser for Eleven, og senere blir de sammen.
 Millie Bobby Brown som Eleven / Jane Hopper ("El"), ei ung jente med telepatiske og psykokinetiske krefter som et resultat av Dr. Brenners eksperimenter på Hawkins National Laboratory. Hun rømmer og blir senere adoptert av Jim Hopper, og hun lærer seg å leve et normalt liv ved hjelp av Mike og hans venner.
 Gaten Matarazzo som Dustin Henderson, en del av Wills vennegjeng. Han er glad i tegneserier, og har en sykdom som gjør at han lesper. I sesong 2 er han stolt over hans nue tenner, og har følelser for Max. I sesong 3 er han sammen med Suzie som han møtte på sommerleir før sesongen startet.
 Caleb McLaughlin som Lucas Sinclair, en del av Wills vennegjeng. Han er veldig karismatisk, og skeptisk til El, men blir senere venn med hun. I sesong 2 har han følelser for Max, og senere i sesong 3 blir de kjerester. Han blir mer og mer populær i sesong 4 etter han begynner på Hawkins High basketballag, noe som setter han i kortvarig strid med hans faste vennegjeng. 
 Natalia Dyer som Nancy Wheeler, Karen og Ted Wheelers datter og støresøster til Mike og Holly. Hancy er flittig og regellydig, og finner en annen side av seg når hun undersøker Hawkins Lab og dødsfallet til hennes venn Barbara. I de første to sesongene er hun sammen med Steve Harrington, men slår opp og blir sammen med Jonathan Byers. Hun er en ambisiøs journalist. I sesong 5 slår hun opp med Jonathan.
 Charlie Heaton som Jonathan byers, storebror til Will Byers og sønn til Joyce Byers. Han er en outsider på skolen og virker tilsynelatende stille og snill. Han står nær familien sin, og blir sammen med Nancy Wheeler i sesong 2. I sesong 5 slår de opp.

 Cara Buono som Karen Wheeler, den omsorgsfulle moren til Nancy, Mike og Holly. Hun er for det meste uvitende om hva hennes barn gjør, helt til sesong 5. 
 Matthew Modine som dr. Martin Brenner (sesong 1 og 4; tilbakevendene: sesong 2), forskeren som er sjef over Hawkins Laboratory og Elevens trening. I sesong 1 leter dr. Brenner og hans menn etter Eleven etter hun rømte. Han blir omtalt som "Papa" av Eleven. I sesong 4 kommer han tilbake for å hjelpe Eleven å gjenvinne hennes krefter og beskytte henne fra staten som leter etter henne. 
 Noah Schnapp som Will Byers (sesong 2-5; tilbakevendene: sesong 1), Joyce Bryers yngste sønn og lillebror til Jonathan Byers.  Han blir tatt av et monster fra Upside Down i første episode. Senere utvikler han en forbindelse til Upside Down og Mind Flayer på grunn av fangenskapet. I sesong 5 får vi vite at han er homofil.
 Sadie Sink som Max Mayfield (sesong 2-5), Billys yngre stesøster og en tomboy som fanger oppmerksomheten til både Lucas og Dustin; etterhvert blir hun sammen med Lucas. I sesong 4 blir hun ett av Vecnas offer. Til slutt kjemper hun ham, og ender opp i koma.
 Joe Keery som Steve Harrington (sesong 2-5; tilbakevendene: sesong 1), en populær undom og Nancys kjæreste. Han utstøter Jonathan Byers, men blir senere venn med ham. Steve og Nancy Wheeler slår opp i sesong 2, men forblir venner. Han er kjent som "the babysitter" i gruppa, han må ofte passe på dem, spesielt Dustin, som han blir god venn med.
 Dacre Montgomery som Billy Hargrove (sesong 2-5; gjest: sesong 4), Max' voldelige og utforutsigbare eldre stebror. Han utfordrer Steve sin popularitet. I sesong 3, blir han kontrolert av Mind Flayer og dør i prosessen.
 Sean Astin som Bob Newby (sesong 2; tilbakeblikk: sesong 3), tidligere klassekamerat av Joyce og Hopper som driver Hawkins Radioshack. Han er sammen med Joyce, noe som setter han opp mot Hopper. Han dør i slutten av sesong 2 av en Demodog mens han hjelper Joyce. 
 Paul Reiser som dr. Sam Owens (sesong 2 og 4; gjest: sesong 3), han blir den nye sjefen over Hawkins Lab. Han er engasjert i forskingen, men er likevel empatisk overfor innbyggerne i Hawkins, og han hjelper Hopper å adoptere Eleven. I sesong 4 returnerer han for å hjelpe Eleven å gjenvinne henner krefter og beskytte henne fra staten som leter etter henne.
 Maya Hawke som Robin Buckley (sesong 3-5), en jente som jobber sammen med Steve. Senere får vi vite at hun er lespisk. Hun og Steve blir gode venner, og jobber sammen på Scoops Ahoy og senere en videobutikk og til slutt som radiovært.
 Priah Ferguson som Erica Sinclair (sesong 3-5; tilbakevendene: sesong 2), Lucas sin yngre søster som hjelper gruppa. Hun er veldig smart og iteressert i D&D.
 Brett Gelman som Murray Bauman (sesong 4-5; tilbakevendene: sesong 2-3), en konspirasjonsteoretiker, privatetterforsker og Hoppers langvarige venn som hjelper Nancy og Jonathan i sesong 2 og Joyce i sesong 3 og 4.
 Linda Hamilton som Dr. Kay (sesong 5), lederen av millitæretterforskingen av riftene i Hawkins og jakter på Eleven.
 Jamie Campbell Bower as Henry Creel / One / Vecna (Sesong 5; tilbakevendene: sesong 4), en morderisk syns vesen fra Upside Down. Født som Henry Creel får han overnaturlige evner, dreper familien sin og senere blir senere plassert under Brennners kontroll. Tilbakeblikk i sesong 4 viser at Eleven forviste ham til en interdimensjonalt rom hvor han ble vansiret og en del av Mind Flayer. Senere skaper Eleven kontakt med han og Upside Down opprettes som en bro mellom dimensjonene. 
 Nell Fisher (season 5) and Anniston and Tinsley Prince (tilbakevendene: sesong 1-4) som Holly Wheeler, Nany og Mikes søster og Karen og Teds yngste datter. 
 Shannon Purser som Barbara «Barb» Holland (tilbakevendene: sesong 1), Nancys bestevenn. Hun er en smart jente og veldig lojal overfor Nancy. 
 Ross Partridge som Lonnie (tilbakevendene: sesong 1), Joyce Byers' fordrukne og egoistiske eksmann, som har en mye yngre kjæreste.

 Episoder 
 Sesong 1 (2016) 

 Sesong 2 (2017) 

 Sesong 3 (2019) 

 Sesong 4 (2022) 

 Sesong 5 (2025) 

Referanser

 Eksterne lenker 


Kategori:Science fiction-TV-serier fra USA
Kategori:Grøsser-serier fra USA
Kategori:Fantasyserier fra USA
Kategori:Dramaserier fra USA
Kategori:TV-produksjoner på Netflix
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene